Twee sterf ná vliegtuig in Centurion neerstortDie foto is deur die gebruiker @Abramjee op Twitter gelaai. ŉ Woordvoerder van ER24, Vanessa Jackson, sê die vliegtuig het glo vroeër van ŉ opleidingskool in die omgewing opgestyg voor dit neergestort het. Jackson sê toe paramedici op die toneel opgedaag het, het wrakstukke van die vliegtuig oor die pad gelê. Sy sê die vliegtuig het teen ‘n motor gebots toe dit neergestort het. Die drie insittendes in die motor is lig beseer. Die twee mans in die vliegtuig is op die toneel dood. Verkeer is erg vertraag. Die burgerlugvaartowerheid sal die voorval ondersoek.